
Din ce în ce mai frecvent și deloc întâmplător, cetățenii României se întreabă dacă suntem mai mulţi sau mai 
puţini noi, cei care locuim în această ţară. Ieri, alaltăieri, am aflat că în curând vom fi mai mulţi. Printr-o lege în 
toată regula, toți cetățenii Statelor Unite, fără nicio discriminare, au posibilitatea acum să intre în România fără 
viză. Prin simplul lor statut de cetățeni americani. Dar suntem și mai mulţi dacă stăm să ne gândim la 
ucrainenii pe care îi găzduim. Cât de mulţi? Din păcate, suntem incapabili să răspundem la această întrebare. 
Este un secret bine păstrat. 

Lipsa de transparenţă care caracterizează în ultimii ani atât instituţia prezidenţială, cât și instituția 
guvernamentală, se află la baza numeroaselor întrebări pe care ni le punem, dar și a unor mari neajunsuri cu 
care e confruntăm. Atâta timp cât Executivul de la București nu pune la dispoziţie datele necesare, Institutul 
Naţional de Statistică este incapabil să e furnizeze date elementare, iar în absenţa acestora nimic nu poate fi 
planificat. Nici consumul, nici transporturile, nici capacităţile de cazare și nici măcar posibilitatea de a estima 
numărul de cazuri cu care se confruntă sistemul de sănătate. Și nici măcar turismul nu poate fi cât de cât 
planificat. 


Întrucât se vorbește din ce în ce mai insistent, dar și contradictoriu despre numărul de cetățeni ucraineni 
găzduiţi în România și despre condiţiile asigurate de statul român și de Uniunea Europeană pentru ca 
acestora să le fie garantat un nivel minim de existență, am încercat din răsputeri, accesând datele oficiale 
disponibile, să aflu care este realitatea la zi. Câţi dintre cei peste șase milioane de ucraineni care s-au refugiat 


cu mic cu mare din calea războiului au ajuns România și câţi se află în alte state UE sau non-UE. În ceea ce 
privește situaţia lor în România, confuzia este totală. lar secretul este bine păstrat. Ceea ce am reușit să 

certitudine că așa stau lucrurile, pentru că Guvernul nu ne spune nimic. Nu ni se spune câţi bătrâni și câţi copii 
din Ucraina sunt întreținuţi într-o formă sau alta de statul român, în colaborare sau nu cu autorităţile de la 
nivelul Uniunii Europene. Nu există nicio cifră a ucrainenilor care, conform legilor adoptate la Kiev, au obligaţia 
să a se înrola în armată și de a lupta pentru apărarea ţării lor, dar care umblă hai-hui prin România. Cercetând 
datele existente pe internet, aflu cu stupoare că statul român a rămas mult în urmă cu obligaţiile pe care și le-a 
asumat vizând întreţinerea familiilor de ucraineni. De pildă cazarea acestora trebuie decontată de către statul 
român, dar informaţiile disponibile pe internet ne arată că aceste deconturi fie se fac cu foarte mare întârziere, 
fie nu se fac deloc. 


Și cam asta e tot. Încercând să-mi asum o analiză pe un subiect în definitiv de mare interes public, constat cu 
stupoare că sunt lipsit de informaţiile elementare necesare. Informaţii pe care autorităţile n-au absolut niciun 
motiv cât de cât rezonabil să le ascundă. În același timp, circulă cu o intensitate din ce în ce mai mare 
informaţii scandaloase care vin din marile orașe ale României și în special din zonele turistice. Conform 
acestora, există un număr neidentificat, dar foarte mare de ucraineni care se comportă și trăiesc ca niște turiști 
de lux. Sunt identificați în cele mai scumpe locații, în hoteluri de patru și cinci stele, circulă cu bolizi de lux, 
comit accidente pentru care nu prea răspund penal și generează în jurul lor reacţii de revoltă ale românilor, 
care se zbat în nevoi. Nici această realitate nu poate fi controlată în vreun fel de opinia publică prin intermediul 
informaţiilor valide de presă. Și tare mi-e teamă că, la acest capitol, haosul s-a generalizat și că nici măcar 
Guvernul, pe care eu îl acuz de secretomanie, nu mai știe în vreun fel care este realitatea. 

